उन्होंने इस कदम से दोनों देशों के बीच व्यापार संभावना पर पड़ने वाले असर को खारिज किया। उन्होंने कहा , '' भारत के साथ हमारा संबंध मजबूत है और यह केवल व्यापार से नहीं जुड़ा है। राष्ट्रमंडल देशों के प्रमुखों की बैठक में भाग लेने के लिये प्रधानमंत्री नरेंद्र मोदी की अप्रैल के मध्य में ब्रिटेन यात्रा से पहले भारतीय मंत्रिमंडल ने अवैध रूप से रहने वाले भारतीय आव्रजकों तथा भारत में रहने वाले अवैध ब्रिटिश आव्रजकों से संबंधित एमओयू को मंजूरी दे दी थी। प्रधानमंत्री की यात्रा के दौरान करीब 25 एमओयू पर हस्ताक्षर होने थे जिसमें यह भी शामिल था।